
Αρ. Φύλλου 823 


6 Αυγούοτου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανασυγκρότηση Εθνικού Συμβουλίου Λογιστικής 

(ΕΣΥΛ) . 1 

Παροχής αποζημίωσης στην Νομοπαρασκευαστική Επι¬ 
τροπή για την εφαρμογή της Οδηγίας 97/5/ΕΚ. 2 

Συμπλήρωση απόφασης καθορισμού αριθμού ημερών με¬ 
τακίνησης εκτός έδρας, των με οποιαδήποτε σχέση ερ¬ 
γασίας υπαλλήλων, που υπηρετούν στις Περιφέρειες 3 
Δωρεάν διεύλευση από τον Ισθμό της Κορίνθου των σκα¬ 
φών που θα μετάσχουν στην 10η Διεθνή Ιστιοπλοϊκή 
εβδομάδα Ιονίου που θα διαρκέσει από 9/8 μέχρι 


16.8.98. 4 

Έγκριση υπερωριακής αμοιβής εργασίας και εργασίας νυ¬ 
κτερινών ωρών και εξαιρέσιμων ημερών του προσωπι¬ 
κού των Σταθμών Διοδίων του Ταμείου Εθνικής Οδο¬ 
ποιίας (Τ.Ε.Ο.) για το έτος 1998 . 5 

Καθορισμός επιτοκίων εντόκων γραμματίων. 6 

Ρύθμιση θεμάτων τάξης και ασφάλειας κατά τις νομαρχια¬ 
κές, δημοτικές και κοινοτικές εκλογές και άλλες διατά¬ 
ξεις . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 24596/ΑΣ 2454 (1) 


Ανασυγκρότηση Εθνικού Συμβουλίου Λογιστικής (ΕΣΥΛ). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του άρθρου 1 του Ν. 1819/1988 «Σύσταση οργάνων 
εφαρμογής της λογιστικής τυποποίησης και άλλες διατάξεις» 
(Α' 256). 

β. Του άρθρου 16 παρ. Ιδτου Ν. 1558/85 «Κυβέρνηση και 
κυβερνητικά όργανα» (Α' 137) και του άρθρου 29Α του ίδιου 
Νόμου που προστέθηκε με το άρθρο 27 του Ν. 2081/92 (Α' 
154) και τροποποιήθηκε με το άρθρο 1, παρ. 2, του Ν. 
2469/97 (Α' 38). 

2. Τις υπ' αριθμ. 53457/ΔΙΟΕ684/1.7.93, 27058/ 
ΔΙΟΕ783/29.6.94, 49001/1152/31.7.95 και 14087/878/ 
22.4.97 αποφάσεις του Υπουργού Εθνικής Οικονομίας. 

3. Τις προτάσεις των Υπουργείων και των επιστημονικών, 
επαγγελματικών και συνδικαλιστικών οργανώσεων που υπε- 
βλήθησαν σύμφωνα με το άρθρο 1, παρ. 4, τουΝ. 1819/88. 

4. Την αξιολόγηση και επιλογή των ειδικών επιστημόνων 
του ΕΣΥΛ που έγιναν σύμφωνα με το άρθρο 1, παρ. 6 του Ν. 
1819/88, αποφασίζουμε: 


Ανασυγκροτούμε το Εθνικό Συμβούλιο Λογιστικής (ΕΣΥΛ), 
ως εξής: 

I. Πρόεδρος: 

Κωνσταντίνος Βαρβάκης, οικονομικός σύμβουλος επιχει¬ 
ρήσεων, καθηγητής Διοικητικής και Αναλυτικής Λογιστικής 
στο Πανεπιστήμιο Αιγαίου. 

II. Μέλη - εκπρόσωποι Υπουργείων και Οργανώσεων: 

1. Γεράσιμος Αλιβιζάτος, Διευθυντής του Υπουργείου Εθν. 
Οικονομίας, εκπρόσωπος του Υπ. Εθν. Οικονομίας με ανα¬ 
πληρωτή του τον Ζαχαρία Καραμπογιά, Τμηματάρχη του Ιδιου 
Υπουργείου. 

2. Βούλγαρης Σπυρίδων του Χρήστου, Δ/ντής Φορολογίας 
Εισοδήματος του Υπουργείου Οικονομικών, εκπρόσωπος του 
Υπουργείου Οικονομικών, με αναπληρωτή του τον Μαρίνη Ιω¬ 
άννη του Κων/νου, Τμημ/ρχη της Δ/νσης Βιβλίων και Στοι¬ 
χείων του Υπουργείου Οικονομικών. 

3. Κων/νος Αλεξανδρής, εκπρόσωπος του Υπουργείου 
Ανάπτυξης με αναπληρωτή του τον Σπυρίδωνα Μπλιθικι- 
ώτη. 

4. Καπνίση Ελένη, Προϊσταμένη του τμήματος Στατιστικών 
Ερευνών, της Γεν. Γραμματείας ΕΣΥΕ, εκπρόσωπος της 
ΕΣΥΕ, με αναπληρωτή τον Βλάχο Παναγιώτη. 

3. Ηλίας Αποστολάκης, Οικονομολόγος, εκπρόσωπος του 
Οικονομικού Επιμελητηρίου Ελλάδος, με αναπληρωτή του 
τον Κυρ 'ΐκόπουλο Μιχάλη, Οικονομολόγο. 

6. Ευάγελος Αγγελίδης, Ορκωτός Ελεγκτής, εκπρόσωπος 
του Οικονομικού Επιμελητηρίου Ελλάδος, με αναπληρωτή 
του τον Βασίλειο Βασιλάκη, Οικονομολόγο. 

7. Κων/νος Λυκουργιάς, Οικονομολόγος, εκπρόσωπος του 
Οικονομικού Επιμελητηρίου Ελλάδος, με αναπληρωτή του 
τον Δημήτριο Βαρελά. 

8. Κων/νος Μπότσης, εκπρόσωπος της Γεν. Συνομοσπον¬ 
δίας Εργατών Ελλάδος (ΓΣΕΕ), με αναπληρωτή του, τον 
θωμά Κακκαβά. 

9. Ανδρέας Μακρυπίδης, εκπρόσωπος της Ανωτάτης Διοί¬ 
κησης Ενώσεων Δημοσίων Υπαλλήλων (ΑΔΕΔΥ), με αναπλη¬ 
ρωτή τον Γιάννη Τσιούρη. 

10. Αθανάσιος Κωστόπουλος, εκπρόσωπος της Κεντρικής 
Ένωσης Επιμελητηρίων, με αναπληρωτή τον τον Ιωακείμ 
Νίκο. 

11. Γεώργιος Βερτσώνης, εκπρόσωπος του Συνδέσμου Ελ¬ 
ληνικών Βιομηχανιών (ΣΕΒ), με αναπληρωτή του τον Παναγι¬ 
ώτη Καραθάνο. 

12. Ιωάννης Λογκάκης, Υποδιευθυντής της Δ/νσης Λογι¬ 
στηρίου της Εθνικής Τράπεζας της Ελλάδος, εκπρόσωπος 
της Ένωσης Ελληνικών Τραπεζών με αναπληρωτή του τον 
Κων/νο Πασχάλη προϊστάμενος της Δ/νσης Λογιστικού Σχε¬ 
δίου της Ιονικής Τράπεζας. 

13. Γεώργιος Κοσμϊδης, Πρόεδρος Ε.Σ. Περιστεριού, εκ¬ 
πρόσωπος της Εθνικής Συνομοσπονδίας Ελληνικού Εμπο¬ 
ρίου, με αναπληρωτή του τον Μιχάλη Μιχαλόπουλο, Γεν. 
Γραμματέα Ε.Σ. Τριπόλεως. 

14. Κων/νος Αναστασόπουλος, εκπρόσωπος της Πανελλή¬ 
νιας Συνομοσπονδίας Ενώσεων Γεωργικών Συνεταιρισμών 
(ΠΑ.ΣΕ.ΓΕ.Σ), με αναπληρωτή του τον Δημήτριο Κουτσό- 
πουλο, Οικονομολόγο. 

15. Δημήτριος Νικολετόπουλος, εκπρόσωπος του Συνδέ¬ 
σμου Ανωνύμων Εταιρειών και Ε.Π.Ε. με αναπληρωτή του τον 
Κλέαρχο Καραμουσάλη. 

16. Δημήτριος Βαρελάς, Λογιστής, εκπρόσωπος της Πα¬ 
νελλήνιας Ομοσπονδίας Λογιστών (Π.Ο.Δ.), με αναπληρωτή 
τον Παναγιώτη Ζήση, Λογιστή. 

17. Κων/νος Αισιόπουλος, Ορκωτός Λογιστής, εκπρόσω¬ 
πος του Σώματος Ορκωτών Ελεγκτών (Σ.Ο.Ε.), με αναπλη¬ 
ρωτή του τον Χαρ. Ξένο. 

18. Δημήτριος Βολικάκης, εκπρόσωπος της Γεν. Συνομο¬ 
σπονδίας Επαγγελματιών, Βιοτεχνών, Εμπόρων Ελλάδας με 
αναπληρωτή του τον Μιχάλη Κυριακόπουλο. 

III. Μέλη - Ειδικοί Επιστήμονες: 

1. Θεόδωρος Γρηγοράκος, Ορκωτός Λογιστής. 

2. Εμμανουήλ Σακέλλης, αναπληρωτής καθηγητής του Πά- 
ντειου Πανεπιστημίου. 

3. Κων/νος Τζερμαδιανός, Ορκωτός Λογιστής. 

4. Νικόλαος Πρωτοψάλτης, Ορκωτός Λογιστής. 

5. Χαράλαμπος Πετρίδης, Ορκωτός Λογιστής. 

6. Αριστοτέλης Κοντάκος, καθηγητής Λογιστικής Τ.Ε.Ι. 
Πειραιά. 

IV. Αντιπρόεδροι: 

1. Θεόδωρος Γ ρηγοράκος, από τους Ειδικούς Επιστήμο¬ 
νες 

2. Γεράσιμος Αλιβιζάτος, εκπρόσωπος από το Υπουργείο 
Εθν. Οικονομίας. 

3. Ηλίας Αποστολάκης, από τους εκπροσώπους του Οικο¬ 
νομικού Επιμελητηρίου της Ελλάδας (ΟΗΕ). 

V. Γραμματέα του ΕΣΥΛ ορίζουμε τη Βασιλική Μαραβά με 
αναπληρώτρια την Αικατερίνη Δρεμούρα, υπαλλήλους της Δ/ 
νσης Τομέων Παραγωγής του Υπουργείου Εθν. Οικονο¬ 
μίας. 

Η θητεία του Προέδρου και των μελών είναι τετραετής, αρ- 
χομένη από την ημερομηνία ανασυγκρότησης του ΕΣΥΛ, 
εκτός από τη θητεία των τριών ειδικών επιστημόνων, Νικο¬ 
λάου Πρωτοψάλτη, Χαράλαμπου Πετρίδη και Αριστοτέλη Κο- 
ντάκου η θητεία των οποίων αρχίζει την 22.4.1997. 

Από τις διατάξεις αυτής της απόφασης προκαλείται δαπάνη 
η οποία βαρύνει τον προϋπολογισμό του Υπουργείου Εθν. Οι¬ 
κονομίας για την οποία έχει εγγράφει σχετική πίστωση στον 
ΚΑΕ 0515 του προϋπολογισμού του Ιδιου Υπουργείου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουλίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 24768/Β.1 287 (2) 

Παροχής αποζημίωσης στην Νομοπαρασκευαστική Επιτροπή 
για την εφαρμογή της Οδηγίας 97/5/ΕΚ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

(α) του Ν. 1338/83 «περί εφαρμογής του Κοινοτικού Δι¬ 
καίου», όπως ισχύουν. 

(β) του Ν. 1558/1985 «Κυβέρνηση και Κυβερνητικά Όρ¬ 
γανα» άρθρο 29Α, το οποίο προστέθηκε με το άρθρο 27 του 


Ν. 2081/92 (ΦΕΚ 137Α/26.7.85) και (ΦΕΚ 154 Α/ 
10.9.1992) αντίστοιχα. 

(γ) του Π.Δ. 138/93 (ΦΕΚ 55Α/14.4.93) «περί Οργανισμού 
του Υπουργείου Εθνικής Οικονομίας». 

(δ) του Π.Δ. 437/85 «περί αρμοδιοτήτων του Υπουργείου» 
άρθρο 4. 

2. Του Ν. 2362/95 (ΦΕΚ 247 Α/27.11.1995) «περί Δημο¬ 
σίου Λογιστικού, ελέγχου των δαπανών του Κράτους και άλ¬ 
λες διατάξεις» άρθρο 22 (στ) του Ν. 2470/97 (ΦΕΚ 40Α/ 
21.3.1997) «Αναμόρφωση μισθολογίου προσωπικού της Δη¬ 
μόσιας Διοίκησης και άλλες συναφείς διατάξεις» άρθρο 19. 

2. Την υπ’ αριθμ. 1187/Β.47/14.1,1998 απόφαση του 
Υπουργού Εθνικής Οικονομίας. 

3. Την ανάγκη αναπροσαρμογής του Ελληνικού Δικαίου 
προς το ισχύον Δίκαιο της Ευρωπαϊκής Ένωσης. 

4. Την προφορική εισήγηση του Προέδρου του Διοικητικού 
Συμβουλίου της Επιτροπής Κεφαλαιαγοράς Σ. θωμαδάκη, 
αποφασίζουμε: 

Η δαπάνη για αποζημίωση του Προέδρου, των μελών, του 
Γραμματέα και της Βοηθού Γραμματέως της Νομοπαρα¬ 
σκευαστικής Επιτροπής για την εφαρμογή της Οδηγίας 97/ 
5/Εκ που συστήθηκε με την αριθμ. 1187/Β.47/14.1.1998 
απόφασή μας θα βαρύνει τον Προϋπολογισμό της Επιτροπής 
Κεφαλαιαγοράς και το ύψος της αποζημίωσης αυτής θα κα- 
θορισθεί με απόφαση του Διοικητικού Συμβουλίου της Επι¬ 
τροπής Κεφαλαιαγοράς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1998 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. 2043690/4585/0022 (3) 

Συμπλήρωση απόφασης καθορισμού αριθμού ημερών μετακί¬ 
νησης εκτός έδρας, των με οποιαδήποτε σχέση εργασίας 
υπαλλήλων, που υπηρετούν στις Περιφέρειες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2503/1997. 

2. Τις διατάξεις του άρθρου 29Α του Ν. 1558/85, όπως συ¬ 
μπληρώθηκε με το άρθρο 27 του Ν. 2081 /82, καθώς και το 
γεγονός ότι η προκαλούμενη δαπάνη που θα δημιουργηθεί θα 
αντιμετωπιστεί από τις πιστώσεις που έχουν εγγράφει για το 
σκοπό αυτό στους προϋπολογισμούς των Περιφερειών. 

3. Τις διατάξεις του άρθρου 2 του Ν. 2345/1995. 

4. Τις διατάξεις της παρ. 19 του άρθρου 25 του Ν. 2539/ 
1997. 

5. Την τοποθέτηση στις Περιφέρειες Γενικών Διευθυντών 
Περιφερειών, σύμφωνα με τοάρθρο 2 παρ. 5 του Ν. 2503/97, 
ύστερα από την επιλογή τους από το Ειδικό Υπηρεσιακό Συμ¬ 
βούλιο του άρθρου 29 του Ν. 2190/94. 

6. Την ανάγκη μετακίνησης εκτός έδρας, για εκτέλεση 
υπηρεσίας των παραπάνω Γενικών Διευθυντών, καθώς και 
των Δασοπόνων, με οποιαδήποτε σχέση εργασίας των Περι¬ 
φερειών. 

7. Την αριθμ. 2020648/2091/0022/27.3.1998 κοινή από¬ 
φασή μας. 

8. Την ΔΙΔΚ/Φ.1/20199 (ΦΕΚ 801/τ.Β'/5.9.1997), κοινή 
απόφαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, για την ανάθεση αρ¬ 
μοδιοτήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης, όπως συμπληρώθηκε με την 

όμοια ΔΙΔΚ/Φ.1 /23470/20.10.1997 (ΦΕΚ 924/Β/1998). 

7. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών, περί 
ανάθεσης αρμοδιοτήτων στους Υφυπουργούς Οικονομικών, 
αποφασίζουμε: 

Συμπληρώνουμε την απόφασή μας 2020648/2091/0022/ 
27.3.98 και ορίζουμε για τους Γενικούς Διευθυντέςτων Περι¬ 
φερειών και τους δασοπόνους που υπηρετούν τις Περιφέ¬ 
ρειες με οποιαδήποτε σχέση εργασίας τον αριθμό των ημε¬ 
ρών μετακίνησης εκτός έδρας με δικαίωμα αποζημίωσης σε 
εκατόν είκοσι (120) ημέρες το έτος. 

Κατά τα λοιπά ισχύει η απόφασή μας αριθ. 2020648/2091 / 
0022/27.3.98. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 20469 24/6289/0025 (4) 

Δωρεάν διεύλευση από τον Ισθμό της Κορίνθου των σκαφών 

που θα μετάσχουν στην 10η Διεθνή Ιστιοπλοϊκή Εβδομάδα 

Ιονίου που θα διαρκέσει από 9/8 μέχρι 16.8.98. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/80 «περί συστά- 
σεως Ανωνύμου Εταιρείας προς εκμετάλλευση της Διώρυγας 
της Κορίνθου». 

2. Την αριθ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών». 

3. Το αίτημα του Πανελληνίου Ομίλου Ιστιοπλοΐας Ανοικτής 
θαλάσσης (Παράρτημα Κερκύρας) για την δωρεάν διέλευση 
των σκαφών που θα συμμετάσχουν στην 10η Ιστιοπλοϊκή 
εβδομάδα Ιονίου που θα διαρκέσει από 3/8 μέχρι 16.8.98. 

4. Το έγγραφο με αριθμό 611/14.7.1998 της ΑΕΔΙΚ στο 
οποίο αναφέρεται ότι το Δ.Σ. της Εταιρείας αποφάσισε να ει- 
σηγηθεί την δωρεάν διέλευση των σκαφών που θα συμμετά¬ 
σχουν στη 10η Διεθνή Ιστιοπλοϊκή εβδομάδα Ιονίου 1998 που 
θα πραγματοποιηθεί από 9/8 μέχρι 18.8.98, αποφασί¬ 
ζουμε: 

Εγκρίνουμε την δωρεάν διέλευση από τον Ισθμό της Κομιν- 
θου των σκαφών που θα συμμετάσχουν στην 10η Διεθνή 
Ιστιοπλοϊκή Εβδομάδα Ιουνίου 1996 που θα πραγματοποιηθεί 
από 9/8 μέχρι 18.8.98. 

Από την ως άνω απόφαση δεν προκαλείται δαπάνη στον 
Κρατικό Προϋπολογισμό, θα επέλθει όμως εφάπαξ απώλεια 
των εσόδων της ΑΕΔΙΚ το ύψος της οποίας εξαρτάται από τον 
αριθμό των σκαφών που θα συμμετάσχουν στον Αγώνα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιουλίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 


Αριθ. 2040350/4125/0022 (5) 

Έγκριση υπερωριακής αμοιβής εργασίας και εργασίας νυκτε¬ 
ρινών ωρών και εξαιρέσιμων ημερών του προσωπικού των 

Σταθμών Διοδίων του Ταμείου Εθνικής Οδοποιίας (Τ.Ε.Ο.) 

για το έτος 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Αναμόρ¬ 
φωση μισθολογίου προσωπικού της Δημόσιας Διοίκησης και 
άλλες συναφείς διατάξεις», όπως αντικαταστάθηκε με τις 
διατάξεις του άρ. 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες διατάξεις» και την αρ. 
2026439/3840/0022/30.5.1997 κ.υ.α. 

2. Την αρ. πρ. 2022941/2297/0022/7.4.1998 εγκύκλιο 
της 22ας Δ/νσης του Γ.Λ.Κ. 

3. Την αριθμ. 161/19.5.1998 πράξη της Δ.Ε. του Τ.Ε.Ο. 

4. Τις διατάξεις του άρθρου 5 παρ. 5 του Β.Δ. 217/72 και 
την αρ. ΕΔ5/4/395/13.12.84 απόφαση του ΥΠ. ΔΗΜΟΣΙΩΝ 
ΕΡΓΩΝ και του άρθ. 3 παρ. 2 του Ν.Δ. 393/1969. 

5. Την αρ. Δ17α/03/99/Φ.2.2.1/96 απόφαση του Πρωθυ¬ 
πουργού και Υπουργού ΠΕ.ΧΩ.Δ.Ε. «Ανάθεση αρμοδιοτήτων 
του Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Χρίστο Βερελή και Θεόδωρο Κολιοπάνο». 

6. Την από 29.12.1980 άρθρ. 1 Πράξη νομοθετικού περιε¬ 
χομένου του Προέδρου της Δημοκρατίας που κυρώθηκε με 
τον Ν. 1157/81. 

7. Την αριθμ. 1107147/1239/0006Α/4.10.1996 απόφαση 
Πρωθυπουργού και Υπουργού Οικονομικών «Ανάθεση αρμο¬ 
διοτήτων στους Υφυπουργούς Οικονομικών», αποφασί¬ 
ζουμε: 

Εγκρίνουμε την υπερωριακή απασχόληση καθώς και απα¬ 
σχόληση κατά τις Κυριακές εξαιρέσιμες ημέρες και νυκτερι¬ 
νές ώρες για το έτος 1998 του προσωπικού των ΣΤΑΘΜΩΝ 
ΔΙΟΔΙΩΝ του Ταμείου Εθνικής Οδοποιίας (Τ.Ε.Ο.) για τους 
λόγους που αναφέρονται στην αριθμ. 161 /19.5.98 πράξη της 
Δ.Ε. του Τ.Ε.Ο. ως ακολούθως: 

Α. Αα) Υπερωριακή με αμοιβή εργασίας κατά τις εργάσιμες 
ημέρες για 210 υπαλλήλους των Σταθμών διοδίων και μέχρι 
88.200 ώρες συνολικά το χρόνο πέραν του κανονικού ωρα¬ 
ρίου προκειμένου να λειτουργήσουν όλοι οι Σταθμοί στα 2 
ημερήσια ωράρια (πρωινό - απογευματινό) δηλαδή: 210 
υπάλλΓ ’ οι χ 1 2 μήνες χ μέχρι 35 ώρες το μήνα = μέχρι 88.200 
ώρες. 

Αβ) Υπερωριακή με αμοιβή εργασία κατά τις Κυριακές και 
εξαιρέσιμες ημέρες για 160 υπαλλήλους των Σταθμών Διο- 
δίων, πέραν της υποχρεωτικής μέχρι 15.840 ώρες συνολικά 
το χρόνο δηλαδή 160 υπάλληλοι χ 66 ημέρες χ μέχρι 11/2 
ώρα = μέχρι 15.840 ώρες. 

Η έγκριση των προαναφερομένων ωρών Αα και Αβ κρίνεται 
αναγκαία δεδομένου ότι οι υπάλληλοι των Σταθμών Διοδίων 
απασχολούνται σε 3 οκτάωρης διάρκειας βάρδειες όλο το 
24ωρσ και όλες τις ημέρες του χρόνου και επί πλέον είναι 
απαραίτητη για την διαλογή των χαρτονομισμάτων, για την πα¬ 
ράδοση και παραλαβή των χρημάτων και των διπλοτύτων που 
διαχειρίζονται από τον Προϊστάμενο του Σταθμού και την δε- 
σμιδοποίηση των χαρτονομισμάτων που έχει επιβληθεί από 
τις παραλαμβάνουσες τις εισπράξεις των Σ.Δ. Τράπεζες. 

Β. Βα) Υπερωριακή με αμοιβή εργασία κατά τις εργάσιμες 
ημέρες (πέραν του κανονικού ωραρίου για 10 καθαρίστριες 
και 1 κηπουρό που υπηρετούν στους Σταθμούς Διοδίων και 
μέχρι 3.600 ώρες το χρόνο δηλαδή: 11 υπάλληλοι χ 12 μήνες 
χ μέχρι 25 ώρες το μήνα = μέχρι 3.300 ώρες. 

Ββ) Υπερωριακή με αμοιβή εργασία κατά τις Κυριακές και 
εξαιρέσιμες ημέρες για 10 καθαρίστριες και 1 κηπουρό που 

υπηρετούν στους Σταθμούς Διοδίων πέραν της υποχρεωτικής 
μέχρι 726 ώρες συνολικά το χρόνο δηλαδή: 11 υπάλληλοι χ 66 
ημέρες χ μέχρι 1 ώρα = μέχρι 726 ώρες. 

Η έγκριση των παραπάνω ωρών Βα και Ββ κρϊνεται απαραί- 
τηση και αναγκαία για τη διατήρηση της καθαριότητας και συ¬ 
ντήρηση των χώρων πρασίνου των Σ. Διοδίων διότι συναρτάται 
με την 24ωρη λειτουργία των Σταθμών όλες τις ημέρες του 
χρόνου. 

Κατά συνέπεια το γενικό σύνολο ωρών υπερωριακής απα¬ 
σχόλησης κατά τις εργάσιμες η μέρες τις Κυριακές και εξαιρέ¬ 
σιμες για τους υπαλλήλους των Σταθμών Διοδίων δεν θα 
υπερβαίνει τις 108.066 ώρες τον χρόνο με την δυνατότητα 
συμμετοχής μεγαλύτερου αριθμού υπαλλήλων χωρίς υπέρ¬ 
βαση του αριθμού των ωρών. 

Γ. Γα) Την με αμοιβή εργασία κατά τις Κυριακές και εξαιρέ¬ 
σιμες ημέρες για 160 υπαλλήλους των Σταθμών Διοδίων μέ¬ 
χρι 79.200 ώρες ετησίως προς συμπλήρωση της υποχρεωτι¬ 
κής εργασίας δηλαδή: 

160 υπάλληλοι χ 66 ημέρες χ 71/2 ώρες = 79.200 ώρες. 

Γβ) Την με αμοιβή εργασία κατά τις Κυριακές και εξαιρέσι¬ 
μες ημέρες για 11 καθαρίστριες (μία αορίστου χρόνου) και 1 
κηπουρό μέχρι 5.940 ώρες ετησίως προς συμπλήρωση της 
υποχρεωτικής εργασίας δηλαδή: 

12 υπάλληλοι χ 66 ημέρες χ 7 1/2 ώρες = 5.940 ώρες. 

Δ. Την με αμοιβή εργασία κατά τις νυκτερινές ώρες των Κυ¬ 
ριακών και εξαιρέσιμων ημερών για 50 υπαλλήλους των Σταθ¬ 
μών Διοδίων μέχρι 24.750 ώρες συνολικά το χρόνο για συ¬ 
μπλήρωση της υποχρεωτικής εργασίας δηλαδή: 

50 υπάλληλοι χ 66 ημέρες χ 7 1/2 ώρες = 24.750 ώρες. 

Ε. Την με αμοιβή εργασία κατά τις νυκτερινές ώρες των ερ¬ 
γασίμων ημερών για 40 υπαλλήλους των Σ. Διοδίων μέχρι 
89.700 ώρες ετησίως προς συμπλήρωση της υποχρεωτικής 
εργασίας δηλαδή: 

40 υπάλληλοι χ 299 χ7 1/2 ώρες = 89.700 ώρες. 

Κατά συνέπεια το γενικό σύνολο των ωρών Γ, Δ' και Ε δεν 
θα υπερβαίνει τις 199.590 ώρες το χρόνο προς συμπλήρωση 
της υποχρεωτικής εργασίας κατά τις Κυριακές και εξαιρέσι¬ 
μες και τις νυκτερινές ώρες, με δυνατότητα συμμετοχής με¬ 
γαλύτερου αριθμού υπαλλήλων χωρίς υπέρβαση του ορίου 
αυτού. 

ΣΤ. Στα) Την υπερωριακή με αμοιβή εργασία κατά τις νυ¬ 
κτερινές ώρες των εργασίμων ημερών για 40 υπαλλήλους των 
Σταθμών Διοδίων, μέχρι 11.960 ώρες το χρόνο πέραν της 
υποχρεωτικής απασχόλησης δηλαδή: 40 υπάλληλοι χ 299 
ημέρες χ μέχρι 1 ώρα = 11.960 ώρες. 

Στβ) Την υπερωριακή με αμοιβή εργασία κατά τις νυκτερι¬ 
νές ώρες των Κυριακών και εξαιρέσιμων ημερών για 50 υπαλ¬ 
λήλους των Σ. Διοδίων μέχρι 3.300 το χρόνο πέραν της υπο¬ 
χρεωτικής εργασίας δηλαδή: 50 υπάλληλοι χ 66 ημέρες χ μέ¬ 
χρι 1 ώρα = 3.300 ώρες. 

Συνεπώς, το γενικό σύνολο ωρών Στα, Στβ, δεν θα υπερβαί¬ 
νει το όριο των 15.260 ωρών υπερωριακής απασχόλησης το 
χρόνο κατά τις νυκτερινές ώρες των Κυριακών και εξαιρέσι¬ 
μων ημερών και εργασίμων ημερών για τους υπαλλήλους των 
Σταθμών Διοδίων με δυνατότητα συμμετοχής μεγαλυτέρου 
αριθμού υπαλλήλων χωρίς υπέρβαση του ορίου αυτού. 

Για την ανωτέρω υπερωριακή κ.λπ. απασχόληση έχουν 
προβλεφθεί οι σχετικές πιστώσεις στον τακτικό προϋπολογι¬ 
σμό του Τ.Ε.Ο. έτους 1998 από τις οποίες θα καλυφθούν οι 


δαπάνες για την πραγματοποίηση των προαναφερομένων 
ωρών και ειδικώτερα: 

1. Για την αποζημίωση της υπερωριακής εργασίας Κ.Α. 
0511 έχει προβλεφθεί ποσό 220.000.000 δρχ. 

2. Για την αποζημίωση της εργασίας κατά τις εξαιρέσιμες 
ημέρες και νυκτερινές ώρες έχει προβλεφθεί ποσό 
230:000.000 δρχ. 

Η δαπάνη που προκαλείται από την ανωτέρω αιτία δεν μπο¬ 
ρεί να υπερβεί τις πιστώσεις που έχουν αναγραφεί στον 
προϋπολογισμό του Τ.Ε.Ο. για το έτος 1998 και δεν επιτρέ¬ 
πεται σε καμμία περίπτωση η αύξηση των πιστώσεων αυτών 
με οποιοδήποτε τρόπο στη διάρκεια του έτους 1998. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Η ισχύς της απόφασης αυτής αρχίζει από την 1.1.1998. 

Αθήνα, 20 Ιουλίου 1998 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. 2050498/5237/0023 (6) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 «περί 
εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«περί οργάνων ασκήσεως της νομισματικής πιστωτικής και 
συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομικών 
αριθμ. 2042476/4462/0023/29.6.98 «καθορισμός επιτο¬ 
κίων εντόκων γραμματίων». 

4. Την απόφαση αριθμ. 1107147/1239/0006Α7- 
4.10.1996 του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β77.10.96). 

5. Τα αποτελέσματα της από 27.7.1998 δημοπρασίας 
Εντόκων Γραμματίων ετήσιας διάρκειας, αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, ετήσιας διάρκειας που θα εκδοθούν ή θα ανανεω¬ 
θούν από 27 Ιουλίου 1998 σε 11,50% ετησίως. 

2. Για τα άληκτα έντοκα γραμμάτια και για το χρονικό διά¬ 
στημα από την πιο πάνω ημερομηνία (27.7.1998) μέχρι τη 
λήξη τους ισχύουν οι αποφάσεις μας βάσει των οποίων έγινε η 
έκδοση τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δαπάνη 
σε βάρος του κρατικού προϋπολογισμού οικονομικού έτους 
1998 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Ιουλίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

Αριθ. 1025/1/4-ια' (7) 

Ρύθμιση θεμάτων τάξης και ασφάλειας κατά τις νομαρ¬ 
χιακές, δημοτικές και κοινοτικές εκλογές και άλλες 
διατάξειςΣυγκρότηση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 11 του άρθρου 97 του 
Π.Δ.92/1994 "Κωδικοποίηση σ'ενιαίο κείμενο των διατάξε¬ 
ων της νομοθεσίας για την εκλογή Βουλευτών" (Α' - 69), ό¬ 
πως συμπληρώθηκε με την παρ. 4 του άρθρου 14 του 
Ν.2307/1995 "Προσαρμογή νομοθεσίας αρμοδιότητας Υ¬ 
πουργείου Εσωτερικών στις διατάξεις για τη νομαρχιακή 
αυτοδιοίκηση και άλλες διατάξεις" (Α'-113). 

2. Τις διατάξεις του άρθρου 29-α'του Ν.1558/1985, το 
οποίο προστέθηκε με το άρθρο 27 του Ν.2081/1992 (Ά- 
154) και τροποποιήθηκε μετο άρθρο 1 παρ. 2εδάφ. α'του 
Ν.2469/1997 (Α'-32). 

3. Τις διατάξεις του Π.Δ.373/1995 "Συγχώνευση των Υ¬ 
πουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης και καθορισμός των αρμοδιοτήτων του" (Α'- 
201 ). 

4. Την ανάγκη προσαρμογής των μέτρων και διαδικα¬ 
σιών κατά τις νομαρχιακές, δημοτικές και κοινοτικές ε¬ 
κλογές, με σκοπό την τήρηση της τάξης και την ίση και α¬ 
ντικειμενική μεταχείριση των υποψηφίων συνδυασμών 
και υποψηφίων συμβούλων αυτών. 

5. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1. 

Άδεια ίδρυσης εκλογικών κέντρων. 

Η ίδρυση εκλογικών κέντρων κατά τις νομαρχιακές, δη¬ 
μοτικές και κοινοτικές εκλογές, επιτρέπεται κατόπιν αδεί- 
αςτης αρμόδιας αστυνομικής αρχής, η οποία χορηγείται 
σύμφωνα με τις διατάξεις του άρθρου 136 του 
Π.Δ.141/1991 (Α'- 58). 

Άρθρο 2. 

Προϋποθέσεις ίδρυσης. 

1. Η άδεια ίδρυσης εκλογικού κέντρου χορηγείται, κα¬ 
τόπιν αιτήσεως του ενδιαφερομένου, με βάση τη σειρά 
προτεραιότητας, όπως αυτή καθορίζεται στο επόμενο 
άρθρο της παρούσας, εφόσον συντρέχουν οι ακόλουθες 
προϋποθέσεις: 

α. Ο χώρος για τον οποίο ζητείται η άδεια είναι ασφαλής 
από στατικής απόψεως και υφίσταται δικαίωμα νόμιμης 
χρήσης αυτού για τον ανωτέρω σκοπό. 

β. Από τη λειτουργία του εκλογικού κέντρου δεν θα δη- 
μιουργηθούν, κατά την κρίση της αστυνομικής αρχής, 
προβλήματα διατάραξης της τάξης και ασφάλειας. 

2. Η σχετική αίτηση κατατίθεται αυτοπροσώπως στο 
αρμόδιο αστυνομικό τμήμα από τον εκπρόσωπο του συν¬ 
δυασμού ή τον υποψήφιο νομαρχιακό, δημοτικό ή κοινο¬ 
τικό σύμβουλο ή εκπρόσωπό τους. 

Στους υποψηφίους δημοτικούς ή κοινοτικούς συμβού¬ 
λους, για την εφαρμογή της παρούσας απόφασης, περι¬ 
λαμβάνονται και οι υποψήφιοι πρόεδροι και σύμβουλοι 
των τοπικών συμβουλίων των δημοτικών διαμερισμάτων 


και οι υποψήφιοι πάρεδροι των κοινοτικών διαμερισμά¬ 
των, αντίστοιχα. 

Στα νησιά που δεν εδρεύει αστυνομικό τμήμα η αίτηση 
υποβάλλεται στον οικείο αστυνομικό σταθμό ή φυλάκιο, 
το οποίο ενη μερώνει αμέσως το αρμόδιο αστυνομικό τμή¬ 
μα για το χρόνο υποβολής της αίτησης, την οποία και υ¬ 
ποβάλλει σ'αυτό για τα περαιτέρω. 

3. Με την αίτηση συνυποβάλλονται και τα ακόλουθα δι- 
καιολογητικά: 

α. Άδεια καταλήψεως κοινόχρηστου χώρου του οικείου 
δήμου ή κοινότητας, εφόσον η άδεια ζητείται για τέτοιο 
χώρο, ή ιδιωτικό συμφωνητικό ή μισθωτήριο συμβόλαιο ή 
υπεύθυνη δήλωση του ιδιοκτήτη του χώρου, από την ο¬ 
ποία να προκύπτει ότι η μίσθωση ή παραχώρηση του χώ¬ 
ρου γίνεται για ίδρυση εκλογικού κέντρου. Αν ο χώρος α¬ 
νήκει στον ενδιαφερόμενο αρκεί η υποβολή σχετικής υ¬ 
πεύθυνης δήλωσης του ν.1599/1986. 

β. Βεβαίωση μηχανικού του δημοσίου ή ιδιώτη διπλω¬ 
ματούχου μηχανικού, στην οποία βεβαιώνεται η ασφά¬ 
λεια του χώρου από στατικής απόψεως. 

4. Το αστυνομικό τμήμα, που δέχεται τα δικαιολογητικά, 
διατάσσειτην ενέργεια αυτοψίας του χώρου από αξιωμα¬ 
τικό του, ο οποίος στη σχετική έκθεσή του διατυπώνει και 
τις απόψεις του σχετικά με τον κίνδυνο διατάραξης της 
τάξης από τη λειτουργία του εκλογικού κέντρου. Προς 
τούτο μπορεί να ζητεί και τη γνώμη της οικείας υπηρεσίας 
τροχαίας ή της υπηρεσίας που εκτελείτα καθήκοντα τρο¬ 
χαίας. 

5. Υπό τις ανωτέρω προϋποθέσεις, επιτρέπεται η χορή¬ 
γηση αδειών ίδρυσης εκλογικών κέντρων και σε περίπτε¬ 
ρα ή παρόμοιας φύσεως κατασκευές, ιδίως τροχόσπιτα, 
κιόσκια και τροχοβίλες, που είναι εγκατεστημένες σεπα- 
ραχωρηθέντες από τους οικείους Ο.Τ.Α. κοινόχρηστους 
χώρους, χωρίς δικαίωμα χρήσης μεγαφώνων, καθώς και 
σε δημόσια κέντρα, ιδίως καφενεία, ζαχαροπλαστεία, ε¬ 
φόσον διακόπτουν τη λειτουργία τους για το αντίστοιχο 
χρονικό διάστημα και χρησιμοποιούνται αποκλειστικά ως 
εκλογικά κέντρα, ή έχει απαγορευθεί η λειτουργία τους 
ως δημοσίων κέντρων. 

6. Οι άδειες ίδρυσης εκλογικών κέντρων ανακαλούνται 
σύμφωνα με τις σχετικές διατάξεις των άρθρων 134 και 
135του Π.Δ.141/1991 (Α'-58). 

Άρθρο 3. 

Σειρά προτεραιότητας για ίδρυση εκλογικών κέντρων. 

1. Οι αιτήσεις για την ίδρυση εκλογικών κέντρων λαμ- 
βάνονται υπόψη εφόσον κατατίθενται μετά την Οδ.ΟΟ' ώ¬ 
ρα της ημέρας έναρξης της προεκλογικής περιόδου. 

Ειδικά στις περιπτώσεις επαναληπτικής ψηφοφορίας, 
ως χρόνος έναρξης κατάθεσης των αιτήσεων ορίζεται η 
Οδ.ΟΟ' ώρα της επόμενης ημέρας, από τη διενέργεια των 
εκλογών. 

2. Η σειρά προτεραιότητας των αιτήσεων για ίδρυση ε¬ 
κλογικών κέντρων καθορίζεται με βάση το χρόνο κατάθε¬ 
σης της σχετικής αίτησης. Για το σκοπό αυτό κατά την 
παραλαβή της αίτησης σημειώνεται επί τους σώματος 
αυτής ολογράφως και αριθμητικώς η ημερομηνία και ώρα 
κατάθεσήςτης καθώς και τα στοιχεία του ατόμου που την 
προσκόμισε. Η πράξη αυτή υπογράφεται από τον διοικη¬ 
τή της υπηρεσίας και τον προσκομίσαντα και σφραγίζε¬ 
ται, ταυτόχρονα δε γνωστοποιείται και η σειρά προτεραι¬ 
ότητας που λαμβάνει η αίτηση ίδρυσης εκλογικού κέ¬ 
ντρου για το συγκεκριμένο χώρο ή οίκημα. 

3. Η προσέλευση και παραμονή των αιτούντων στο α¬ 
στυνομικό κατάστημα πριν την 08.00' ώρα των ημερών 
που ορίζονται στην παρ. 1 του παρόντος άρθρου, δεν δη¬ 
μιουργεί δικαίωμα σειράς προτεραιότητας και η κατάθε¬ 
ση των αιτήσεων θεωρείται ότι γίνεται ταυτόχρονα την 
08.00'ώρα. 

4. Σε περίπτωση ταυτόχρονης υποβολής αιτήσεων κα¬ 
τά την προηγούμενη παράγραφο που αφορούν την ίδρυ¬ 
ση εκλογικών κέντρων στον ίδιο χώρο ή οίκημα ή σε εγγύς 
μεταξύ τους χώρους ή οικήματα, ώστε κατά την κρίση της 
αστυνομικής αρχής να δημιουργείται κίνδυνος διατάρα¬ 
ξης της δημόσιας τάξης και ασφάλειας, η μεταξύ τους 
σειρά προτεραιότητας καθορίζεται ως ακολούθως : 

α. Επί νομαρχιακών εκλογών: 

(1) Μεταξύ νομαρχιακών συνδυασμών ανάλογα με τη 
δύναμη που είχαν οι συνδυασμοί που εκπροσωπούνταν 
στη νομαρχιακή αυτοδιοίκηση κατά τις τελευταίες νο¬ 
μαρχιακές εκλογές. 

(2) Μεταξύ παλαιών συνδυασμών που εκπροσωπού¬ 
νταν στη νομαρχιακή αυτοδιοίκηση και πρωτοεμφανιζο- 
μένων συνδυασμών προτεραιότητα έχει ο παλαιός. 

(3) Μεταξύ παλαιών συνδυασμών που δεν εκπροσω¬ 
πούνταν στη νομαρχιακή αυτοδιοίκηση, μεταξύ των ιδίων 
συνδυασμών και πρωτοεμφανιζομένων συνδυασμών και 
μεταξύ πρωτοεμφανιζομένων συνδυασμών γίνεται κλή¬ 
ρωση. 

(4) Μεταξύ συνδυασμών (παλαιών ή πρωτοεμφανιζομέ- 
νων) και υποψηφίων νομαρχιακών συμβούλων προτεραι¬ 
ότητα έχουν οι συνδυασμοί. 

(5) Μεταξύ υποψηφίων νομαρχιακών συμβούλων, ανε¬ 
ξάρτητα αν είναι παλαιοί ή πρωτοεμφανιζόμενοι γίνεται 
κλήρωση. 

β. Επί δημοτικών και κοινοτικών εκλογών : 

Εφαρμόζονται αναλογικά τα καθοριζόμενα στο προη¬ 
γούμενο εδάφιο (α) της παρούσας παραγράφου. 

γ. Επί ταυτοχρόνου κατάθεσης αιτήσεων για νομαρχια¬ 
κές και δημοτικές και κοινοτικές εκλογές : 

(1) Μεταξύ συνδυασμών που εκπροσωπούνται στα νο¬ 
μαρχιακά, δημοτικά και κοινοτικά συμβούλια κατά τις τε¬ 
λευταίες εκλογές και ανεξάρτητα εκλογικής δύναμης, γί¬ 
νεται κλήρωση. 

(2) Μεταξύ των συνδυασμών του προηγούμενου υποε- 
δαφίου, των παλαιών συνδυασμών που δεν εκπροσωπού¬ 
νταν στα ανωτέρω συμβούλια και των πρωτοεμφανιζομέ- 
νων συνδυασμών προτεραιότητα έχουν οι πρώτοι. 

(3) Μεταξύ παλαιών συνδυασμών που δεν εκπροσω¬ 
πούνταν στα συμβούλια του υποεδαφίου (1), μεταξύ των 
ιδίων συνδυασμών και των πρωτοεμφανιζομένων συν¬ 
δυασμών και μεταξύ των πρωτοεμφανιζομένων συνδυα¬ 
σμών γίνεται κλήρωση. 

(4) Μεταξύ συνδυασμών (παλαιών ή πρωτοεμφανιζομέ- 
νων) και υποψηφίων συμβούλων προτεραιότητα έχουν οι 
συνδυασμοί. 

(5) Μεταξύ υποψηφίων συμβούλων, ανεξαρτήτως αν εί¬ 
ναι παλαιοί ή πρωτοεμφανιζόμενοι, γίνεται κλήρωση. 

δ. Θεωρούνται ίδιοι συνδυασμοί: 

(1) Οι κατερχόμενοι στις εκλογές με διαφορετική ονο¬ 
μασία από αυτή των τελευταίων εκλογών, εφόσον ο επι¬ 
κεφαλής υποψήφιος νομάρχης, δήμαρχος ή πρόεδρος 
κοινότητας είναι το ίδιο πρόσωπο. 

(2) Οι κατερχόμενοι στις εκλογές με την ίδια ονομασία 
και ο επικεφαλής υποψήφιος νομάρχης, δήμαρχοςήπρό- 
εδρος κοινότητας είναι διαφορετικό πρόσωπο. 


ε. Σε περίπτωση επαναληπτικής ψηφοφορίας και ταυ¬ 
τόχρονης κατάθεσης αιτήσεων των συνδυασμών η προ¬ 
τεραιότητα της περίπτωσης του εδαφίου α' και της ανά¬ 
λογης του εδαφίου β'της παρούσας παραγράφου θα κα¬ 
θορίζεται : 

(1) Ανάλογα με τη δύναμη των αυτοτελών συνδυασμών, 
που θα προκύψει από την προηγούμενη ψηφοφορία. 

(2) Μεταξύ ισοδυνάμων συνδυασμών γίνεται κλήρωση. 

(3) Κατά τα λοιπά εφαρμόζονται τα υποεδάφια (4) και (5) 
του εδαφίου α' και τα εδάφια β' και γ' της παρούσας πα¬ 
ραγράφου. 

5. Η κλήρωση πραγματοποιείται παρουσία όλων των εν¬ 
διαφερομένων και σε περίπτωση αποχωρήσεως ενός ή 
περισσοτέρων εξ αυτών, παρουσία των υπολοίπων. Ο 
τρόπος και η διαδικασία κληρώσεως ενεργείται κατά την 
κρίση των ενδιαφερομένων και για το αποτέλεσμα αυτής 
συντάσσεται πράξη από τον διοικητή του αστυνομικού 
τμήματος, η οποία υπογράφεται από τον ίδιο και από ό¬ 
σους ενδιαφερομένους παρίστανται. Δεν απαιτείται κλή¬ 
ρωση όταν οι ενδιαφερόμενοι συμφωνούν μεταξύ τους 
για τον καθορισμό της σειράς προτεραιότητας. Στην πε¬ 
ρίπτωση αυτή συντάσσεται σχετική πράξη στο σώμα κά¬ 
θε αίτησης, η οποία υπογράφεται απότους ενδιαφερομέ¬ 
νους και το διοικητή του τμήματος. 

Άρθρο 4. 

Σειρά προτεραιότητας προεκλογικών ομιλιών σε ανοικτό 
χώρο. 

1. Οι προεκλογικές ομιλίες σε ανοικτό χώρο πραγματο¬ 
ποιούνται, κατόπιν εγκρίσεως της αστυνομικής αρχής, ύ¬ 
στερα από αίτηση των ενδιαφερομένων που υποβάλλεται 
στο οικείο αστυνομικό τμήμα, σύμφωνα με τα οριζόμενα 
στην παρ. 2 του άρθρου 2 της παρούσας. 

2. Εφόσον η ομιλία πρόκειται να γίνει από εξώστες οικο¬ 
δομών ή ειδικές εξέδρες ή άλλες κατασκευές ή πρόκειται 
να χρησιμοποιηθούν πρόσθετες ηλεκτρολογικές εγκατα¬ 
στάσεις, ο ενδιαφερόμενος συνυποβάλλει και υπεύθυνη 
δήλωση του Ν.1599/1986, με την οποία δηλώνει ότι θα λά¬ 
βει όλα τα απαραίτητα μέτρα, ώστε να εξασφαλίζεται η 
στατική επάρκεια των κατασκευών και η ασφάλεια του χώ¬ 
ρου και των εγκαταστάσεων. Η αστυνομική αρχή δύναται 
να ζητεί και την υποβολή, πριν τη πραγματοποίηση της ο¬ 
μιλίας, βεβαίωση του αρμόδιου μηχανικού ή ηλεκτρολό¬ 
γου, ότι ελήφθησανταπροαναφερόμενα μέτρα. 

3. Για τον καθορισμό της σειράς προτεραιότητας των 
αιτήσεων εφαρμόζονται ανάλογα οι διατάξεις των παρ. 2 
και 3 του άρθρου 3 της παρούσας. Σε περίπτωση ταυτό¬ 
χρονης υποβολής αιτήσεως για πραγματοποίηση προε¬ 
κλογικής ομιλίας στον ίδιο τόπο και χρόνο ή σε εγγύς με¬ 
ταξύ τους τόπο και χρόνο, ώστε κατά την κρίση της αστυ¬ 
νομικής αρχής να δημιουργείται κίνδυνος διατάραξης 
της δημόσιας τάξης και ασφάλειας, η μεταξύ τους σειρά 
προτεραιότητας καθορίζεται σύμφωνα με τα οριζόμενα 
στην παρ. 4 του προηγούμενου άρθρου. 

4. Η αστυνομική αρχή εγκρίνει την πραγματοποίηση της 
προεκλογικής ομιλίας, εφόσον συντρέχουν οι ακόλουθες 
προϋποθέσεις: 

α. Δεν απειλείται κατάτην κρίση της αστυνομικής αρχής 
διατάραξη της δημόσιας τάξης και ασφάλειας. 

β. Οι χώροι και εγκαταστάσεις που θα χρησιμοποιηθούν 
για την πραγματοποίηση της προεκλογικής ομιλίας δεν ε¬ 
γκυμονούν κινδύνους για τους μετέχοντες στη συγκέ¬ 
ντρωση και το κοινό. 

5. Η πράξη εγκρίσεως συντάσσεται επί του σώματος 
της αιτήσεως, αντίγραφο της οποίας επιδίδεται στον εν¬ 
διαφερόμενο. 

Άρθρο 5. 

Απαγορεύσεις - Προσφυγές. 

1. Δεν επιτρέπεται η πραγματοποίηση προεκλογικών 
συγκεντρώσεων και ομιλιών την προηγούμενη και κατά 
την ημέρα των εκλογών. 

2. Κατά των αποφάσεωντων αστυνομικών αρχών που α¬ 
φορούν τη χορήγηση αδειών ιδρύσεως εκλογικών κέ¬ 
ντρων και την έγκριση πραγματοποίηση προεκλογικών ο¬ 
μιλιών καθώς και τα λοιπά θέματα που ανακύπτουν κατά 
τη διαδικασία χορήγησης των ανωτέρω αδειών και εγκρί¬ 
σεων ο ενδιαφερόμενος δικαιούται ν'ασκήσει ενδικοφανή 
προσφυγή, ενώπιον του γενικού γραμματέα περιφέρειας, 
εντός ανατρεπτικής προθεσμίας 5 ημερών απάτην κοινο¬ 
ποίηση της απόφασης ή την αμφισβήτηση της ενέργειας 
της αρχής. 

Άρθρο 6. 

Κυρώσεις. 

Οι παραβάτες των διατάξεων της παρούσας απόφασης 
διώκονται και τιμωρούνται σύμφωνα με τις διατάξεις της 
παρ. 3του άρθρου 11Οτου Π.Δ.92/1994 (Α- 69). 

Άρθρο 7. 

1. Ηπαρ. 3του άρθρου 4 της υπ'αριθμ. 1025/1/4-ε'από 
24-8-1996 απόφασης των Υπουργών Εσωτερικών, Δημό¬ 
σιας Διοίκησης και Αποκέντρωσης και Δημόσιας Τάξης 
(Β'- 736) αντικαθίσταται ως εξής : 

"3. Για τον καθορισμό της σειράς προτεραιότητας των 
αιτήσεων εφαρμόζονται ανάλογα οι διατάξεις των παρ. 2 
και 3 του άρθρου 3 της παρούσας. Σε περίπτωση ταυτό¬ 
χρονης υποβολής αιτήσεων, για πραγματοποίηση προε¬ 
κλογικής ομιλίας στον ίδιο τόπο και χρόνο ή σε εγγύς με¬ 
ταξύ τους τόπο και χρόνο, ώσεε κατά τη κρίση της αστυ¬ 
νομικής αρχής να δημιουργείται κίνδυνος διατάραξης 


της δημόσιας τάξης και ασφάλειας, η μεταξύ τους σειρά 
προτεραιότητας καθορίζεται σύμφωνα με τα οριζόμενα 
στην παρ. 4 του προηγούμενου άρθρου". 

2. Η παρ. 1 του άρθρου 5 της απόφασης της προηγού¬ 
μενης παραγράφου αντικαθίσταται ως εξής : 

" 1. Δεν επιτρέπεται η πραγματοποίηση προεκλογικών 
συγκεντρώσεων και ομιλιών την προηγούμενη και κατά 
την ημέρα των εκλογών”. 

Άρθρο 8. 

Εκλογές για το Ευρωπαϊκό Κοινοβούλιο. 

Για τη ρύθμιση θεμάτων δημόσιας τάξης και ασφάλειας 
κατά τις εκλογές ανάδειξης αντιπροσώπων στο Ευρωπαϊ¬ 
κό Κοινοβούλιο (Ευρωεκλογές) εφαρμόζονται ανάλογα 
οι σχετικές διατάξεις της υπ'αριθμ. 1025/1/4-ε' από 24-8- 
1996 απόφασης των Υπουργών Εσωτερικών, Δημόσιας 
Διοίκησης και Αποκέντρωσης και Δημόσιας Τάξης "Ρύθ¬ 
μιση θεμάτων τάξης και ασφάλειας κατά τις βουλευτικές 
εκλογές" (Β'- 736), όπως τροποποιήθηκε με την παρού¬ 
σα. 

Άρθρο 9. 

Καταργούμενες διατάξεις. 

Από την έναρξη ισχύος της παρούσας καταργείται κάθε 
αστυνομική διάταξη που ρυθμίζει θέματα του ίδιου αντι¬ 
κειμένου. 

Άρθρο 10. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Αθήνα, 27 Ιουλίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΔΗΜΟΣΙΑΣ ΤΑΞΗΣ 

ΚΑΙ ΑΠΟΚΕΝΤΡΩΣΗΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ ΓΕΩΡΓΙΟΣ ΡΩΜΑΙΟΣ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 

Γ' (Διορισμοί, απολύσεις κ λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 »> 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 ». 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 « 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 .. 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 .» 

500 >. 

Ανωτάτου Ειδικού Δικαστηρίου (Α.Ε.Δ.) 

3.000 » 

150 ». 

Προκηρύξεων Α.Σ.Ε.Π. 

10.000 ·. 

500 » 

Ανωνύμων Εταιρειών & Ε.Π.Ε. 

250.000 »> 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























